বিগ বস ৮

বিগ বস ৮ ভারতীয় আপাতবাস্তব টেলিভিশন অনুষ্ঠান বিগ বসের হিন্দি সংস্করণের অষ্টম মৌসুম ছিল। এন্ডেমল শাইন ভারত দ্বারা প্রযোজিত এই মৌসুমটি ২০১৪ সালের ২১শে সেপ্টেম্বর তারিখে উদ্বোধনী অনুষ্ঠানের মাধ্যমে শুরু হয়েছিল, যা ১০৪ দিনের যাত্রা শেষে ২০১৫ সালের ৩রা জানুয়ারি তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল কালার্স টিভিতে সম্প্রচারিত হয়েছে। ভারতীয় অভিনেতা সালমান খান পূর্ববর্তী মৌসুমের মতো এই মৌসুমেও উপস্থাপনা করেছেন।

১৯ জন প্রতিযোগীর অংশগ্রহণে অনুষ্ঠিত এই মৌসুমটি শেষে ৫ জন প্রতিযোগী চ্যাম্পিয়ন হিসেবে বিজয় লাভ করেছেন, তারা হলেন: আলী কুলি মির্জা, ডিম্পি গাঙ্গুলি, গৌতম গুলাটি, কারিশমা তান্না এবং প্রীতম সিং। ফাইনালে ৫ জন চ্যাম্পিয়ন নির্ধারণের পর, ৪ জানুয়ারী ২০১৫-এ এই আসরের আরেকটি অধ্যায় বিগ বস হাল্লা বোল শুরু করা হয়েছিল। এটা মূল অনুষ্ঠানের সাথে মিশে যায় এবং একই ঘরে অনুষ্ঠানটি শুরু হয়েছিল। পরাতন আসরের ৫ জন প্রতিযোগী বিগ বস ৮-এর ৫ জন চ্যাম্পিয়নের সাথে প্রতিযোগিতা করার জন্য এই ঘরে প্রবেশ করে। সালমান খান বজরঙ্গি ভাইজান ছবির শুটিং-এ ব্যস্ত থাকার কারণে, বিগ বস হাল্লা বোলের জন্য ফারাহ খানকে নতুন উপস্থাপক নির্ধারণ করা হয়েছিল।

বিন্যাস
বিগ বস মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

বাসিন্দা

 স্থান  বাসিন্দা  পেশা      অবস্থা  ১  আলী কুলি মির্জা  সঙ্গীতশিল্পী  দিন ২৪  দিন ১০৪   ২  ডিম্পি গাঙ্গুলি  টেলিভিশন অনুষ্ঠানের প্রতিযোগী  দিন ৪৭  দিন ১০৪   ৩  গৌতম গুলাটি  অভিনেতা  দিন ১  দিন ১০৪   ৪  কারিশমা তান্না  অভিনেত্রী  দিন ১  দিন ১০৪   ৫  প্রীতম সিং  রেডিও জকি  দিন ১  দিন ১০৪   ৬  পুনীত ইসসর  অভিনেতা ও পরিচালক  দিন ১  দিন ১০৪   ৭  সোনালী রাউত  মডেল ও অভিনেত্রী  দিন ১  দিন ১০৪   ৮  উপেন পটেল  মডেল ও অভিনেতা  দিন ১  দিন ১০১   ৯  প্রণীত ভাট  অভিনেতা  দিন ১  দিন ৯০   ১০  ডায়াণ্ড্রা সোয়ারেস  মডেল  দিন ১  দিন ৮৪   ১১  রেনে ধেয়ানি  মডেল  দিন ৪৭  দিন ৭০   ১২  নিগার খান  অভিনেত্রী  দিন ৫০  দিন ৬৩   ১৩  আর্য্য বাব্বর  অভিনেতা  দিন ১  দিন ৫৬   ১৪  সুশান্ত দিভগিকর  মডেল  দিন ১  দিন ৪৯   ১৫  মিনীষা লাম্বা  অভিনেত্রী  দিন ১  দিন ৪২   ১৬  সোনি সিং  অভিনেত্রী  দিন ১  দিন ৩৫   ১৭  নাতাশা স্টানকোভিচ  মডেল  দিন ১  দিন ২৮   ১৮  দীপশিখা নাগপাল  অভিনেত্রী  দিন ১  দিন ২১   ১৯  সুকির্তি কান্দপাল  অভিনেত্রী  দিন ১  দিন ১৪   ২০  সর্গুন মেহতা  অভিনেত্রী  দিন ১  দিন ১  

তথ্যসূত্র

বহিঃসংযোগ


বিষয়শ্রেণী:বিগ বসের (হিন্দি টেলিভিশন ধারাবাহিক) মৌসুম
বিষয়শ্রেণী:২০১৪-এ ভারতীয় টেলিভিশন মৌসুম
বিষয়শ্রেণী:২০১৫-এ ভারতীয় টেলিভিশন মৌসুম
বিষয়শ্রেণী:কালার্স টিভির মৌলিক অনুষ্ঠান